Document ID: 32014R1153

Title and Content:
ΚΑΝΟΝΙΣΜΌΣ (ΕΕ) αριθ. 1153/2014 ΤΗΣ ΕΠΙΤΡΟΠΉΣ της 29ης Οκτωβρίου 2014 για την τροποποίηση του κανονισμού (ΕΚ) αριθ. 198/2006 όσον αφορά τα στοιχεία που πρέπει να συλλέγονται και τις απαιτήσεις δειγματοληψίας, ακρίβειας και ποιότητας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1552/2005 του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με στατιστικές για την επαγγελματική κατάρτιση στις επιχειρήσεις (1), και ιδίως το άρθρο 7 παράγραφος 3, το άρθρο 8 παράγραφος 2 και το άρθρο 9 παράγραφος 4, Εκτιμώντας τα ακόλουθα: (1) Ο κανονισμός (ΕΚ) αριθ. 1552/2005 θεσπίζει κοινό πλαίσιο για την παραγωγή των ευρωπαϊκών στατιστικών για την επαγγελματική κατάρτιση στις επιχειρήσεις. (2) Ο κανονισμός (ΕΚ) αριθ. 198/2006 της Επιτροπής (2) καθορίζει τα ειδικά στοιχεία που πρέπει να συλλέγονται όσον αφορά τις επιχειρήσεις που προσφέρουν ή δεν προσφέρουν κατάρτιση και τις διάφορες μορφές επαγγελματικής κατάρτισης, τις απαιτήσεις δειγματοληψίας και ακρίβειας, τις απαιτήσεις ποιότητας για τα προς συλλογή στοιχεία και τη δομή των εκθέσεων ποιότητας. (3) Θα πρέπει να θεσπιστούν απαιτήσεις σχετικά με την ποιότητα των στοιχείων που πρέπει να συλλέγονται και να διαβιβάζονται για τις ευρωπαϊκές στατιστικές επαγγελματικής κατάρτισης στις επιχειρήσεις, την τυποποιημένη έκθεση ποιότητας και τα τυχόν αναγκαία μέτρα για την αξιολόγηση ή τη βελτίωση της ποιότητας των στοιχείων. (4) Κρίνεται σκόπιμη η τροποποίηση του προγράμματος κωδικοποίησης και των απαιτήσεων δειγματοληψίας, ακρίβειας και ποιότητας για να μειωθεί η επιβάρυνση για τη μελλοντική συλλογή δεδομένων σχετικά με στατιστικές για την επαγγελματική κατάρτιση στις επιχειρήσεις. (5) Ως εκ τούτου, ο κανονισμός (ΕΚ) αριθ. 198/2006 θα πρέπει να τροποποιηθεί αναλόγως. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα I, ΙΙ, ΙΙΙ και V του κανονισμού (ΕΚ) αριθ. 198/2006 αντικαθίστανται από το κείμενο που περιέχεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Οκτωβρίου 2014.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 813
1802
1074
4488
4256

EuroVoc IDs (Expanded): 813
1802
1074
4488
4256

Dataset Source: meu

Split: test